CELEX: 32017D1754
Language: lt
Date: 2017-09-25 00:00:00
Title: 2017 m. rugsėjo 25 d. Tarybos įgyvendinimo sprendimas (BUSP) 2017/1754, kuriuo įgyvendinamas Sprendimas 2013/255/BUSP dėl ribojamųjų priemonių Sirijai

26.9.2017   
            
            
               LT
            
            
               Europos Sąjungos oficialusis leidinys
            
            
               L 246/7
            
         TARYBOS ĮGYVENDINIMO SPRENDIMAS (BUSP) 2017/1754
   2017 m. rugsėjo 25 d.
   kuriuo įgyvendinamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1), ypač į jo 30 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2013 m. gegužės 31 d. Taryba priėmė Sprendimą 2013/255/BUSP;
            
         
               (2)
            
            
               informacija apie Sprendimo 2013/255/BUSP I priede pateiktame sąraše nurodytus keturis asmenis ir vieną subjektą turėtų būti atnaujinta;
            
         
               (3)
            
            
               todėl Sprendimo 2013/255/BUSP I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2013/255/BUSP I priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. rugsėjo 25 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  OL L 147, 2013 6 1, p. 14.
   
      PRIEDAS
      Sprendimo 2013/255/BUSP I priedas iš dalies keičiamas taip:
      
                  1.
               
               
                  A dalyje („Asmenys“) toliau nurodyti įrašai pakeičiami taip:
                  
                              „236.
                           
                           
                              Saji' Darwish
                              (dar žinomas kaip Saji Jamil Darwish; Sajee Darwish; Sjaa Darwis)
                              ()
                           
                           
                              Gimęs 1957 m. sausio 11 d.
                              Laipsnis: Sirijos arabų oro pajėgų generolas majoras
                           
                           
                              Turi generolo majoro laipsnį, Sirijos arabų oro pajėgų aukšto rango karininkas ir buvęs 22-osios divizijos vadas; pareigas eina nuo 2011 m. gegužės mėn. Veikia cheminio ginklo platinimo sektoriuje ir yra atsakingas už smurtines represijas prieš civilius gyventojus: kaip Sirijos arabų oro pajėgų aukšto rango karininkas ir 22-osios divizijos vadas iki 2017 m. balandžio mėn., jis yra atsakingas už cheminio ginklo panaudojimą iš 22-osios divizijos kontroliuojamose oro bazėse veikiančių orlaivių, įskaitant išpuolį prieš Talmenes, kurį, kaip nurodyta bendro tyrimo mechanizmo pranešime, įvykdė režimo sraigtasparniai, kurių bazė yra Hama (Chamos) aerodrome.
                           
                           
                              2017 3 21
                           
                        
                              247.
                           
                           
                              Jayyiz Rayyan Al-Musa
                              (dar žinomas kaip Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Gimęs 1954 m.
                              Gimimo vieta: Hama, Sirija
                              Laipsnis: generolas majoras
                           
                           
                              Bashar Al-Assado paskirtas Hasaka (Chasakos) gubernatoriumi; susijęs su Bashar Al-Assadu.
                              Turi generolo majoro laipsnį ir yra Sirijos oro pajėgų aukšto rango karininkas ir buvęs štabo viršininkas.
                              Kaip Sirijos oro pajėgų aukšto rango karininkas jis yra atsakingas už smurtines represijas prieš civilius gyventojus Sirijoje, įskaitant Sirijos režimo išpuolių panaudojant cheminį ginklą vykdymą jam einant Sirijos oro pajėgų štabo viršininko pareigas, kaip nurodyta Jungtinių Tautų įsteigto bendro tyrimo mechanizmo pranešime.
                           
                           
                              2017 7 18
                           
                        
                              248.
                           
                           
                              Mayzar 'Abdu Sawan
                              (dar žinomas kaip Meezar Sawan)
                              ()
                           
                           
                              Gimęs 1954 m.
                              Laipsnis: generolas majoras
                           
                           
                              Turi generolo majoro laipsnį ir yra Sirijos oro pajėgų 20-osios divizijos aukšto rango karininkas ir vadas; pareigas pradėjo eiti po 2011 m. gegužės mėn.
                              Kaip Sirijos oro pajėgų aukšto rango karininkas jis yra atsakingas už smurtines represijas prieš civilius gyventojus, įskaitant išpuolius prieš civilių gyvenamas vietoves naudojant 20-osios divizijos kontroliuojamose oro bazėse veikiančius orlaivius.
                           
                           
                              2017 7 18
                           
                        
                              249.
                           
                           
                              Isam Zahr Al-Din
                              (dar žinomas kaip Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah)
                              ()
                           
                           
                              Gimęs 1961 m.
                              Gimimo vieta: Tarba, As-Suwayda provincija, Sirija
                              Laipsnis: brigados generolas
                           
                           
                              Turi brigados generolo laipsnį ir yra aukšto rango Respublikos gvardijos karininkas; pareigas pradėjo eiti po 2011 m. gegužės mėn. Kaip aukšto rango karininkas jis atsakingas už smurtines represijas prieš civilius gyventojus, be kita ko, per Baba Amr apgultį 2012 m. vasario mėn.
                           
                           
                              2017 7 18“
                           
                        
            
                  2.
               
               
                  B dalyje („Subjektai“) toliau nurodytas įrašas pakeičiamas taip:
                  
                              „21.
                           
                           
                              Centre d'études et de recherches syrien (CERS)
                              (dar žinomas kaip „Centre d'Etude et de Recherche Scientifique“ (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          Barzeh Street,
                                       
                                    
                                          PO Box 4470,
                                       
                                    
                                          Damaskas
                                       
                                    
                           
                              Teikia Sirijos armijai paramą įrangai, naudojamai demonstrantų sekimui ir represijoms prieš juos, įsigyti.
                              Jis veikia cheminio ginklo platinimo sektoriuje ir yra Vyriausybės subjektas, atsakingas už nekonvencinių ginklų, įskaitant cheminius ginklus, ir jų siuntimui į taikinį skirtų raketų projektavimą ir gamybą.
                           
                           
                              2011 12 1“